PESCARUL AMIN Nu se tine minte de când Dunarea, umflata de ploi si zapoare, nu se mai varsase atât de naprasnic ca în primavara aceea Fluviul era un imens sir de dâmburi rostogolitoare, din coastele carora se naruiau afara din matca puhoaie nebune, ce împingeau, înghesuiau în bârdanele baltilor, în câmpia oabla, în toate râurile si gârlele duiumurile de ape furioase ce nu-l mai încapeau Si, cu ele odata, duiumuri de peste, de toate soiurile, de toate marimile, de la somnii si crapii cât viteii, la fâtisoarele cât gânganiile Izbiti de sloiuri, buimaciti de mâl, târâti de iuteala vijelioasa a sihoaielor, tarbaciti de valuri, pestii cautau scapare la maluri si curgeau de-a valma cu inundatia, în toate baltile, lacurile, ghiolurile, gârlele si prevalurile din laturi Vremea pescuitului întârzia De Dunare, nici vorba Dar chiar în baltile necontenit framântate de naboaie nu se putea arunca plasa ori navod: se faceau ferfenita Pestele, mahmur, se tinea numai la adânc, pe funduri, în nomoale si cotloane Deasupra se învaluiau cârduri piuitoare de pescarusi, chitind zadarnic prada în undele sterpe Roiuri de rate fara de rost, liote de lisite alungate, vârtejuri de gâste deznadajduite, spârcaci necajiti, bâtlani amarâti, babite îmbufnate, cormorani bosumflati se foiau în toate partile, cautând tihna pentru puitat Toti, oameni si lighioi, asteptau cu ochii pe mâniile dezlantuite În sfârsit, pe la jumatatea lui aprilie Dunarea se îndura "Delta, scufundata în noiane, iesi din haos Satele, pâna atunci ca niste cetati asediate de hoardele apelor, se despresurara Pustiul baltilor prinse sa se însufleteasca La limanuri, pe dupa coturi, se ivira tot felul de barcazuri vâslind spre asezarile de pescuit Marea balta a Nazârului îsi primi si ea oamenii O ceata cu un brigadier în coasta, porni din sat, în câteva barci, spre capatul de catre Dunare Acolo, la coada ei, balta se leaga de fluviu printr-un grumaz, o gârla, lunga de câtiva kilometri si îngusta ca la zece stânjeni Este Pociovelistea, un vechi fund de albie, un preval, pe alocuri foarte adânc Prin acest gâtlej navaleste o data cu inundatia sumedenie de peste în balta Si tot prin el fug înapoi când apele se trag, supte de Dunarea în scadere Atunci, la acea vreme potrivita a înapoierii, pescarii trebuie sa le taie calea, sa nu scape în fluviu, unde-i cheama aprinsele legi ale biologiei lor Clipa prielnica o simt, cei dintâi, somnii Ei dau semnalul si pornesc cu urdiile de crapi si celelalte semintii dunarene dupa ei, într-o migrare fantastica E de ajuns o noapte, ca balta pâna atunci doldora sa ramâna saraca Înstiintati de semnele adunate din stravechime, pescarii nu le dau ragaz Cu multa vreme înainte ei se pregatesc de pânda si-i asteapta la locuri prielnice, cu capcanele întinse Ca în toate primaverile, pociovelistenii patrunsera în gârla si o strabatura mai mult de jumatate Într-un loc prevalul se strâmteaza dar repede, scapat din strunga, el îsi largeste numai-decât albia într-un mare ochi de ape rotitoare, lat si adânc, dupa care se gâtuie din nou, alcatuind cele doua sugrumaturi o bulboana, un ghiol, prin care curge mai departe Aici este vestitul vad de pescuit cu garduri al Pociovelistii Doua rânduri de bulumaci, batuti pieptis de-a curmezisul gârlei, tin calea apelor: un rând la capatul de catre balta al bulboanei, celalalt la capatul de catre Dunare, între ele, ochiul ghiolului Scheletul capcanei, bulumacii negri, iesiti ca niste catarge din apa, stau acolo neclintit de zeci si zeci de ani Numai gardurile ce se încheie între ei se aduc din sat în fiecare primavara Aici trasera oamenii luntrele la mal sa descarce materialul pentru cladirea prinzatorii Brigadierul se itea de colo pâna colo, dând porunci anapoda: un ala butucanos negru si buzat, facut din proaspat sef Îngâmfat si gura mare, se caznea grozav sa faca pe desteptul Altfel, prost pe toate partile si în toate felurile - Amine, porunci el, vâzând ca oamenii habar n-au de el Amine, hai sus Un pescar aratos se desprinse din ceata si-l urma Amândoi, catarati pe o grinda prinsa de-a lungul stâlpilor, ca o punte de la un tarm la celalalt, cercetara, lovira, hâtânara fiecare taras în parte, ciocanira, bocanira de jur împrejur schelaria Sub ei gârla curgea sumbra, iute si aspra din Dunare spre balta, printre bulumacii negri, de care se izbea cu un vuiet greu si înabusit o duduiala adânca, subpamânteana, ce umplea de freamat neîntrerupt lemnaria si îi tremura si pe ei Coborâra - Nici o grija, încredinta seful pe oameni Tine si o mie de ani Le mai tragem niste maiuri în cap, numai asa, de petrecere - Tigvele, ma! Unde-s tigvele? se zborsi catre oameni Doi sarira într-o luntre, vâslira pâna la cel dintâi stâlp, de care se caznira sa lege o tigva goala Curentul le-o smulgea din mâini ca vijelia un zmeu de hârtie Legara apoi alta de piciorul din mijloc si o a treia de stâlpul de lânga malul dimpotriva Câtestrele trageau tinta ca niste sageti spre balta Sforile le zbârnâiau tari si încordate sârma - Hm! Apele trag grozav la balta Dupa tigve nici într-o saptamâna nu se întoarce cumpana Tu ce zici, Amine? - Ia fugi încolo, domle, cu copilariile dumitale! Ce stiu capetele alea seci? Nu te uita la fata: apele îsi muta umbletele de la fund Acolo se petrece întâi schimbarea Dedesubt stau puterile - Ei, dar tu ce crezi? Pe când? Amin nu spuse nimic Gol, intra încet lânga mal, cu mâinile prinse în stuf Dar apele nu-l rabdara Îi lovira cu violenta picioarele si-l rasturnara Trebui sa înoate pâna la un stâlp, de care sa se catere, ca sa se întoarca - Azi nu, poimâine seara va spui, hotarî el, si se trase deoparte, sa aprinza focul Zilele si noptile urmatoare au stat pe rând cu ochii pe tigve si auzul atintit la vâjâitul apelor, adulmecând o schimbare A treia seara Amin intra iar Înainta greu pâna la întâiul stâlp Apa îi venea la gât si-l batea cu spume si bolboroseli Pieptul, mâinile, picioarele îi zbârnâiau în chipuri deosebite, dupa deosebitele niveluri la care sedeau în gârla, si pipaiau ca niste antene iutelile curentilor, duritatile ca de corp tare ale izbirii apelor în toate caturile trupului si trageau încheieri Talpile, mai ales, prubuluiau, masurau, luau înstiintari despre gândurile apelor de la fundul unde alearga pestii Se afunda, tot, de câteva ori; zabovi în adânc si iesi, hotarât - De azi în trei zile trebuie sa fim cu gardurile încheiate Tovarasii îl priveau întrebatori - Lânga maluri apele se înmoaie Nu mai trece mult si încep sa se-ntoarca - Dar mijlocul? Si brigadierul arata spre chinga sihoaielor din miezul gârlei: se smucea învolburata si facea sa tremure stâlpii - Nici mijlocul nu mai are putere L-am luat în piept Balta umflata are sa borasca pe curând în Dunare Si spuse asta parc-ar fi vazut-o aievea icnind - Pai nu vezi ca n-au gând sa intre în cumpanire? Apele Dunarii stau tot mai sus, îl sâcâi seful - Ce, eu parca zic c-au intrat? Dar mi-am înfipt palmele pe fund Gârla nu mi le-a mai smuls Ba, uite, m-a lasat sa-i fur asta Si-si desfacu pumnii plini de nisip - Nisipul ca nisipul, dar pestii? Ca de ei este vorba Mai urca din Dunare? Si brigadierul, grozavit, îl privea încruntat - Cât am prefirat apele nu s-a strecurat nici unul Dunarea a întarcat, cum stii - Atunci ce fac ? Amin zâmbi - Stau în balta, gata, strânsi ca ostile, si asteapta porunca de la împaratul lor, vreun somn întelept, sa ne treaca pe sub nas cât stam de vorba si nu ne apucam de treaba Hai, baieti! Si, fara sa mai spuie altceva, însfaca o bucata de gard si intra cu ea în apa Lucrara toti noaptea întreaga la lumina stelelor si zilele urmatoare, goi, cufundati în apele iuti si reci, bâjbâind fundurile, ca sa potriveasca lacatul, sa înnoade bucatile de gard între stâlpi pletosi si barbosi ca niste zei ai apelor, se afundau, ieseau de sute de ori, gâfâind, ca sa rasufle Apele stingherite bolboroseau curgând deasupra lor, dar nu-i putura zaticni Pâna-n a treia dimineata ghiolul, din fund si pâna de un stat de om deasupra fetei, sta prins între doua zaplazuri de sipci si trestii, prin peretii carora gârla îsi strecura apele Cele din urma au fost alcatuite în gardul din fata baltii, clapele capcanei Niste usi mladii care se deschid cu mare mestesug numai la apasarea dinafara, din gârla: ca la cursele de soareci Când apele baltii se-ntorc navalnice si curg înspre Dunare, pestii navalitori cu ele deodata împing, deschid clapele si intra în prinzatoare, în ghiol Si nu se mai pot întoarce Orice a cazut ramâne bun prins acolo Al doilea gard din spate sta, neclintit, stavila în cale *** Treaba s-a sfârsit, prinzatoarea este încheiata, asteapta numai vânatul Oamenii strânsi de plecare îsi vorbesc la ureche De acum înainte de jur împrejur si pâna departe nimeni nu are voie sa faca nici cel mai mic zgomot: pestele e nespus de temator Sperios, se întoarce din drum Ca în fiecare an, Amin ramâne sa vegheze singur, saptamâni în sir, peste toata mutenia meleagurilor Nimeni nu-i spune macar: "Amine, ai grija" Nici macar neispravitul brigadier E de prisos: toti stiu bine ca nu e altul mai iscusit, mai harnic, mai întelept sa cârmuiasca cu putere si cuminte treburile si rânduielile gardurilor prin toate întâmplarile ce ar veni peste ele Si tovarasii plecara la alte cherhanale, pentru alte corvezi Amin nici macar nu-i petrece Ramas dintr-o data singur, ia în stapânire singuratatile Rar s-abate câte o pasare Uneori, diminetile si serile, intra sau iese vântul din frunzisurile salciilor ori flutura fustele verzi de stuf ale malurilor De sus, de pe grinda întâiului gard, ca un comandant la prora unei corabii pe jumatate scufundata si întepenita între tarmuri, Amin vegheaza necontenit peste aceasta împaratie închinata muteniei De acum încolo vremea toata si-o trece dând târcoale capcanei pe toate laturile De zeci de ori se cufunda sa dibuie pulsul gârlei, nazuielile curentilor, sa pândeasca punerile la cale ale pestilor, rasufletul baltii, uneltirile Dunarii Asteapta Abia îmbuca farâme de merinda rece Se culca rar, totdeauna în pielea goala, doarme iepureste, sare si iar alearga sa cerceteze Asteapta Si iata, la început încet, pe nesimtite, ca la un urias ornic cu apa, balta îsi întoarce basica prea plina si începe sa-si rastoarne apele prisoselnice în cealalta imensa basica, Dunarea, care le soarbe în matca Întâi domol, apoi mai iute, tot mai repede, pâna ce gârla Pociovelistii, schimbata ca printr-o minune, curge furioasa de-a-ndoaselea, din balta în fluviu, izbind în gardul dintâi, cel cu clapele Amin, într-o necontenita alergatura, când sus, pe puntea din fata, când pe cea din spate, trebuie sa se atie peste tot Sub el gârla curge iute pe fundalul neclintit al unui neostoit subpamântean duduit Apele, îngreuiate de piedica zaplazurilor, se încarca de ciuda, curg dense, dure, ca de rece metal topit Si întreaga alcatuire dârdâie din radacinile-i afunde pâna-n vârful bulumacilor unsi cu catran Amin privegheaza neadormit Simte cum curge sumedenia de peste în oborul închis, pe masura ce gârla îi leapada acolo si apoi îsi vede înainte de cale Iar ghiolul se umple Când vreun somn barosan, vreun crap de zeci de ocale se izbesc si patrund prin strunga clapelor, gardul, înfiorat, se cutremura De cum cad în leasa, Amin îi urmareste cu ochii: îi cunoaste dupa valurarea ce fac spinarile lor puternice pe fata undelor; si nu-i slabeste din priveghere pâna nu-i vede ca se potolesc si se asaza; sta gata sa sara, daca musafirii, nabadaiosi, ar cerca sa dea asalt gardurilor Pestii nu renunta la scapare: mereu nazuie la talpile zaplazurilor, scormone dedesubt Uneori izbutesc sa dezgardine sipci, sa rupa trestiile, sa sape hrube, pe unde razbesc afara si fug în Dunare Amin simte: când pestele e afara din cale de linistit, nu se în-vârteste în fata undelor, nu e nervos, nu se fugareste, e semn ca se petrece ceva, lucreaza la vreo gaura de scapare Atunci Amin se scufunda, cerceteaza temeliile si da ocol de-a busilea pe sub stânjenii de apa gardurilor Gaseste spartura, iese pe mal îndata, înhata maldare de sovar, saci cu pietris, bolovani, le cara acolo la fund pâna drege stricaciunea si întareste temelia, îndeletnicirea asta nu numai ca nu-l oboseste, îi place Amin are în toata faptura lui ceva de mare amfibie Înalt, sui, cu pieptul mare, iesit înainte si umflat pe laturi, un piept larg cuprinzator, cu albia pântecului când supta, când înbortosata cu aer, cu brate lungi si palme late ca niste lopecioare, cu coapse si picioare asijderi desirate, el se scurteaza, si se lungeste în apa, zvâcnind ca broasca din arcurile încheieturilor de la toate madularele Pielea pe el, lunecoasa, nu are fir de par, mostenire din mosi-stramosi a neamului Aminilor, care se zice ca s-ar fi tragând din pesti Când iese din gârla, el nu ramâne leoarca: se zvânta într-o clipa Tabacit de vânt si soare, e încrustat ca de niste solzisori locurile porilor sunt astupate de mâl si de mâzga pestilor, cu care necontenit se freaca în bulboana Se poarta tuns marunt si-si rade barba, ca atunci când se ridica din strafunduri sa poata casca ochii mari Sa nu-l orbeasca siroaiele din parul cazut pe fata Din cel mai mare pescar al meleagului, stapân din mosi-stramosi, peste mai bine de trei sferturi din trupul baltii, cu valurile, acareturile si cherhanalele ei, pe Amin noua rânduiala a dreptatii averilor l-a pus paznic al gardurilor Pociovelistii El s-a multumit si cu atât, bucuros ca-l îngaduie sa aiba de-a face cu apa si pestii Aproape se împlinea saptamâna Amin, la pânda sau pe grinda, iscodea întâmplarile, când deodata, gardul de sub el, izbit cu furie, se clatina gata sa se pravaleasca Prin aripile capcanei care pârâira din tâtâni se rostogoli ceva naprasnic: abia zari fulgeratic spinarea unei namestii ce undui o clipa la fata undelor, apoi se afunda în bulboana Ceva nemaiobisnuit, neasteptat cazuse Numaidecât o unda de pesti din soiul celor ce stau lipiti pe funduri se ridicara speriati si se risipira în toate partile "Un somn urias", îsi spuse Amin I se mai întâmplase în viata lui de pescar O fi poate cel care de câtiva ani bântuie balta, naravit la pradaciuni si spaima copiilor la scalda Si se bucura Are sa se lupte cu namila, sa o prinza Numai de nu i-ar darâma capcana în asalturile lui asupra gardurilor Dihania nu sta linistita Alte stoluri de pesti stârniti din fund se ridica si se lasa, mutându-se de colo-colo "E bataios", îsi zicea pescarul Gardul din spate se cutremura iarasi de câteva ori; apoi se zgâltâi cel din fata Inima lui Amin, o clipa, încremeni Pe urma, liniste în toata bulboana Jigadina nu mai dete nici un semn Asta îl nelinistea si mai rau pe paznic Ce face acolo în fund diavolul? Ce unelteste? Unde scormone? Si nu mai avu tihna De zeci de ori pe zi si tot de atâtea ori pe noapte se cufunda La început pe dinafara capcanei, de teama sa nu-l plesneasca naprasna cu coada, sa-i frânga salele ori sa-i înhate vreun madular Si veghea temeliile prinzatorii numai din partile de catre gârla Le captusea cu bolovani, le întarea cu proptele Si iar se întorcea sus pe punte sa spioneze miscarile fiarei Nu izbutea însa s-o dibuie se tinea numai la fund Nu tâsnea lacom în fugareala prazii "E satul, îsi spunea Amin Ori poate e prea batrân Îi place sa doarma Mai bine!" Si se încumeta sa se cufunde iar în ghiolul capcanei Acolo casca ochii mari prin adâncuri sa-i zareasca naluca: nu aluneca nici o umbra uriasa prin stravezimile întunecate Se tulbura totusi de avutiile vânatului, calca pe pardoseli de pesti în stive La al doilea gard îi gasea gramaditi troian, daca n-ar fi fost proptit pe dinafara, zagazul s-ar fi naruit Jos sedeau crapii cei mari, mai pasnici; peste ei, somnii, mereu aprigi, hrapareti; mai sus, somoteii tineri; deasupra, pestele mic, sprinten si aprins Si peste ei toti, teancuri de platici, navârlioase Sprijinite cu coada în straturile de dedesubt, ele se încordeaza, arcuindu-se, îsi fac vânt si cad, plescaind, înapoi Uneori, când apele urca, ele salta asa de sus, ca izbutesc sa sara afara Amin se straduia zi-noapte în încercari, se morfolea în planuri, cum sa faca sa prinza el singur, fruntea vânatului, fiara baltii, dovedindu-si lui însusi vitejia si iscusinta de prea multa vreme nemaipuse la proba Stia bine ca se framânta zadarnic, n-avea nici de unele, doar mâinile goale Dar mai stii ce poate aduce staruinta? Si nadajduia Sta câteodata pe mal, lânga un cotlon cu pesti, nada pentru lacomia jiganiei, si-l astepta: daca ar iesi, si-ar înfige cangea în carne Îsi da seama ca e o copilarie, însemna mai putin ca o ciupitura de purece Dar asta l-ar fi racorit, i-ar fi potolit nerabdarea Pâna la urma, îi pali un fel de nebunie Si-a vârât chiar el un picior în apa si l-a tinut mult timp asa, balabanindu-l, momeala: dedulcita la carne de om, dihania poate s-ar hotarî sa se repeada Dar, pâna sa-l apuce, el l-ar izbi cu lancea Nici viclenia asta nu i-a izbutit Uriasul sta necontenit la fund Ce-o fi facând? Nu e mort; ca hoitul s-ar fi ridicat si ar pluti, tabarât de ceilalti pesti hrapareti Dar daca i-ar veni pandaliile sa fuga? Si-l roade spaima sa nu se opinteasca în garduri, sa i le dea jos palanca, sau macar sa i le gaureasca si sa scape Nu mai manânca, nu mai doarme, în mâini când cu cangea, când cu bolovani ori saculete cu pietris, asezându-le, metereze, gardurilor La saptamâna a picat nevasta-sa într-o lotca, cu malai si merinde Premenita si dichisita, cu o muscata la ureche, venea sa stea o zi si sa doarma noaptea acolo S-a mirat când l-a vazut atât de ogârjit - Esti bolnav? Si vru sa-i petreaca bratele pe dupa gât El o îndeparta, sanchiu - Am treburi multe Si tacu Femeia nu se lasa, îl descusu, pâna îl îndupleca sa se destainuie Îi povesti scurt toata întâmplarea si-i facu vânt acasa, cu vorba pentru brigadier sa vie numai decât cu echipa Trebuia sa renunte a savârsi singur isprava - Spune-i ca plesneste capcana de atâta vânat Si mi-e ca dihania darâma gardurile Sa aduca cârligele cu lanturi Si navodul cel mare, care cuprinde toata bulboana Sa nu uite halcile de carne împutita Si o petrecu lung cu ochii cum vâsleste înapoi Întâia oara privi de sus de pe grinda, de unde se vedea departe Pâna acum tinuse ochii numai în jos, pe ape Si se minuna Inundatia se trasese Tinutul îsi lua din nou înfatisarea lui obisnuita Grindurile se scuturau din volbura spumelor Ieseau plaure înflorite Rasareau ostroave cu latele salciisurilor zbicite Între ramurile gârlelor astâmparate înverzisera plavii Uscatul se despartise de ape si îsi ridica tarâmurile dintre bratele fluviului, care îsi parasea prada Satele ridicate de podmoluri albeau dintre gradinile cu pometuri Holde de stuf mâlit îsi sculau din palanci moturile înspicate Cuci întârziati îsi ispraveau popasul în padurile dobrogene si urcau, cântându-si numele, spre tara, pe urma celorlalte pasari calatoare Dimpotriva, cârduri de stârci si roate de berze se întorceau la loc pe mefleaigurile lor obisnuite, la smârcurile si mlastinile ramase pe urma scaderii apelor Si o unda de placere mângâie sufletul împovarat al paznicului Delta renastea la viata, cu visteriile doldora de peste *** Echipa sosi seara În tacere, toti ascultara întâmplarea cu somnul urias Se întinse cârligele pironite adânc, împanate cu împuticiuni Clatinara stâlpii, cercetara temeliile - E în regula, declara brigadierul Si iar sâcâi pe Amin cu fel si fel de întrebari neroade - Daca mi-o cadea la cârliige, îl duc la Bucuresti, se lauda el E o expozitie a pescariilor noastre Si, falos, se si vadea, alaturi de somnul urias, într-o sala plina de cele mai înalte autoritati, dând lamuriri si primind rasplata De gâtul dihaniei avea sa atârne o tablie pe care scrie: prins de brigadierul Mistic Ion, conducatorul echipei Pociovelistea Pe Amin vorbele astea îl piscara dureros, chiar parca de inima Îi parea rau, tainica lui jivina sa fie astfel pângarita, întinsa si dezvaluita tuturor Si parca nu mai dorea s-o prinza Vegheara, dormira cu rândul Dimineata trasera cârligele, goale - Hei, nu s-a prins! E viclean al dracului! îl categorisi brigadierul Nici vorba asta nu-i placu lui Amin De ce sa-l dea dracului? E si el, nu numai în rând, dar chiar deasupra celorlalti pesti ai lui Dumnezeu - La navod, baieti! porunci seful Cu cine se pune el? Patru oameni pe un mal al bulboanei si alti patru pe celalalt desfasurara un navod cât toate zilele, înzorzonat cu gogonele de plumburi Si se pusera sa râneasca apele Deodata, navodul se propti într-o piedica si o povara nebiruita îl opri Pescarii se opintira, o data, de doua ori A treia oara greutatea din adânc se usura, navodul porni sa se miste, sus, mai sus Când ajunse la fata apei, o namila se salta cu furie, se zvârcoli, cazu la loc în plasa, o sparse si într-o clipa se duse cu ea la fund Naprasnica smucitura târî deodata cu navodul si oameni, în bulboana de unde izbutira sa iasa, înspaimântati - Mare noroc ca nu v-a plesnit cu coada sa va zdrobeasca! râse brigadierul Oricât de repede s-a petrecut întâmplarea si oricât de iute a pierit aratarea, tot s-a putut vedea bine ca nu fusese somn Era un morun L-au cunoscut toti Un morun enorm, cu râtul de mistret, pe capatâna mica si înfundata - Morun! - Morun! - Morun! Strigau toti ca nebunii De-aia se tinea numai la fund Râma, în namol, cum îi e obiceiul Si ei nu se gândisera! Cum sa-si închipuie? Morunii nu stau niciodata în balti Intra din mare în Dunare, se plimba, îsi lasa icrele si numaidecât coboara înapoi Cu cel de aici este o întâmplare nemaipomenita Amin nu-si mai venea în fire: trecuse pe lânga o minune si o lasase în mâinile altora Si-l durea ca o mare pierdere - Asta se vede ca a iernat în vreun cotlon mai cald al Dunarii, se iscusi brigadierul, care facuse scoala si citise asemenea lucruri în carti L-au prins zapoarele si l-au împins cu inundatia în balta noastra Era singura explicatie Si totusi, nu se mai potoleau Vorbeau tare, galagiosi, uitând de consemnul tacerii - Eu l-am prubuluit E lung ca de zece metri, spunea unul, înca uluit, care privise de pe grinda - Atunci are peste sapte sute de kilograme, spuse brigadierul, asa cum citise la carte Lui Amin schimbarea din somn în morun îi atârna din ce în ce mai greu pe suflet Ca o nenorocire Dar nu spuse nimic Nici el nu stia de ce Poate dintr-o amintire uitata? În legatura cu ce-i povestise bunica-sa? Nu cata sa se dumireasca La ce bun? Si se întoarse la paza lui - Acum ce ne facem? întrebau pescarii, dupa ce iuresul uimirii le mai trecu Navodul zace în mijlocul ghiolului Cârlige de prins morunul si maie de pocnit în ceafa lui n-avem Si chiar daca s-ar gasi, nu ne pricepem Trebuie pescari speciali, de la mare Si se balabaneau bezmetici - Lasa, ca alerg eu chiar acum la Tulcea, la directie, si cer de toate Vin cu oameni de meserie Nu scapa el se lega brigadierul, si urma: Voi va duceti înapoi la treburi Amin ramâne la loc de paza Când ma întorc, va iau din sat, daca am nevoie *** Amin se gasi singur Îi paru bine de asta Dar se simtea lânced, mâhnit El cu morunul n-avea nimic de împartit Nu intra în socotelile pescuitului sau: peste de mare, zvârlit în surghiun de navala Dunarii în balta asta proasta Cu somnul, da, avea pricini si rafuieli, cum avea cu vecinii din sat, megiesi de ograzi Somnul îi înhata regulat ratele si gâstele de pe balta I-a apucat într-un rând mielul din cârdul de oi adus de copii la adapat Însfacase botul vitelului care bea apa Retezase piciorul unui copilas prins la scalda Avea de ce sa-l prigoneasca, sa-l prinza si sa-l judece Dar morunul? Se stie, asta nu se repede, nu sfâsie Se multumeste cu pesti marunti, pe care-i apuca numai când vin ca niste nerozi sa-l gâidile pe la mustati Si îsi trecu vremea pâna la sosirea brigadierului mai mult în gânduri decât cu treburi Brigadierul aducea un inginer piscicol trimis sa cerceteze "cazul" si sa ia masuri pe loc Noul sosit asculta putin, se suci, se învârti Amin nu-l slabea din ochi, ca pe somnii si crapii cei mari când intrau în apele capcanei Insul îsi freca necontenit nasul, îsi stergea mereu ochelarii, si între doua din aceste îndeletniciri hotarî ca nu e nevoie de oameni cu unelte speciale pentru un singur "exemplar" - Apoi cântareste mai bine de sapte sute de kilograme, întâmpina de data asta, sfios, brigadierul - Sa aiba si o mie Nu face nimic Prindem puzderie de astia în mare - Atunci, zise uimit un pescar, îl lasam aici, cu navodul scufundat si cu nametul de peste neprins? - Nu! Dam dinamita si "rezolvam dintr-o data toata problema", spuse simplu, si nepasator inginerul delegat La auzul ca are sa arunce dinamita, Amin, care se tinuse deoparte, se încrunta Dar ramase linistit: "e cu neputinta una ca asta gândi el Nu e îngaduit de lege N-are sa îndrazneasca Asta nu stie ce vorbeste " Dar inginerul urma sa arate cum si ce fel are sa împlineasca nelegiuirea Amin îl întrerupse pe neasteptate: - Nu se poate, domnule - De ce? întreba uimit delegatul Si-si scoase sa stearga ochelarii cu sticle groase s-ajunga cât pentru zece perechi obisnuite - E oprit, zise Amin - De cine? Si inginerul îsi freca tare nasul - De lege - De lege? si râse În împrejurarea de aici legea cade O înlocuim cu dinamita! si iar râse Apoi serios: Eu constat cum sta cazul si am putere sa hotarasc: trebuie dinamita Alte încercari nu merita osteneala Ar fi munca si cheltuiala zadarnica Pentru un fleac Amin iesi din rând si facu un pas Nici el nu stia de ce parca sa-l roage Poate sa-l ameninte - Nu se poate, întari el cu alt glas, strein Sar si se fac praf gardurile cu toata schelaria: se dUc pe gârla pestii; se strica vadul Si gâfâia Tovarasii se ferira spaimântati, parca sta sa se întâmple explozia - De asta sa nu duci nici o grija Stim câta dinamita sa dam si unde s-o punem ca sa nu vatame decât pestii - Când o aruncam, domnule inginer? se gudura brigadierul - Te anunt în sat la telefon Sa te gasesc aici cu oameni barci si carute pentru încarcat pestele Si, întors spre Amin: pâna atunci ai grija, te atii peste tot Se sui în barca cu motor si se facu nevazut Ceilalti, gramaditi în lotci, plecara la mamaliga si ciorbe, fara sa se mai uite înapoi *** Amin, singur, ramase iarasi domn peste pustietatile întristate Gândul dinamitei îi aprindea din ce în ce creierii Auzea aievea detunaturile, vedea tâsnind snopi înalti de apa, bulboana cutremurata zvârlindu-si din fund namoalele Si numaidecât o umplea sumedenia de pesti plutind, ucisi, cu burtile albe în sus, urechile podidite de sânge în bataia valurilor Si morunul? Nu mai vru sa priveasca Îsi acoperi ochii cu palmele, desi stia ca e amagire Neputincioasa, revolta lui se prefacea în fiere ce-i patrundea cu uriasa amaraciune carnea, îi coclea mintile, isi simtea bratele amare, picioarele învenitate Începu sa-l apese o neagra grija necunoscuta, sa-l gârboveasca povara unei spaimântatoare raspunderi - Mi s-a varsat fierea în sânge, gândi, dându-si seama de ce i se întâmpla Privi apa, pamântul, zarile: ochii lui puneau pete galbene peste tot unde i se asezau privirile Plecat peste unda lucie, îsi cauta chipul: i se arata asijderi verde-galben Rasfrângerea frunzisurilor? Se ridica, icni de câteva ori niste bale verzi, în gustul pelinului Cerca sa se linisteasca Dete de nenumarate ori ocol gardurilor Din obisnuinta În nestire Fara interes Cu nici un gând de paza Dezbracat de orice grija pentru supraveghere Ca o preumblare Trecuse mult dincolo de amiaza mare Obosit, sleit, se urca si se lungi, împotriva oricarui obicei, pe bârna puntii din fata, o încolaci cu bratele Sub el apele curgeau cu vuiet din ce în ce mai leganator Si, ca niciodata, se cufunda într-o bezna de somn ca un prunc Gând se trezi, coborâse noaptea Se dezmetici Scoase capul în afara grinzii si privi dedesubt adâncul bulboanei Ciudat asa, dintr-o data, acum o stravedea usor pâna în fund Vedea bine: unii pesti odihneau nepasatori pe namoale; altii forfoteau între doua ape; la fata, stiucile sareau de un cot; crapii se smuceau spre vazduhul neîngaduit; ici-colo clipoceau mrene argintate, platici parca aripate se avântau sa zboare Cauta morunul; îndelung Nu-l afla Se ascunsese? Si se-nciuda Îsi aminti de basm: cineva dinlauntrul lui îl învata sa se dea de trei ori peste cap, ca voinicul nazdravan, si are sa se prefaca în gând Gândul patrunde pretutindeni Cât era de amarât, tot îsi zâmbi: încercase în copilarie toate tumbele - Nu asa ci în suflet, îi sopti launtrul Aha sa-si întoarca de trei ori peste cap sufletul?! Asa se poate Se auzea si se asculta vorbindu-si si raspunzându-si singur Sa cerce Ce strica! Si se încorda O data: si intra ca în fundul mortii A doua oara si iesi ca dintr-un înec A treia oara se opri într-un luminis de adânc Si iata, se facuse gând De ce nu stiuse asta mai înainte? Trebuise sa vie ananghia sa-l învete? Acum coborî în fund cu toate stiintele gândurilor pescaresti Se strânse în sine ca într-o dureroasa rugaciune, numai sa descopere morunul Pentru ce? Sa-i ceara iertare? Sa-i cerseasca sfat? Sa-i implore ajutor? Caci el nu stia, nu se pricepea sa-si întoarca chipul în sus, spre Cerul de deasupra Numai plugarii fac asa, cersind de la Dumnezeul lor ploaie Pescarii au cerul lor în fundul apelor: cer mult mai adânc ametitor de misterios Dumnezeul lor nu umbla pe nori; se poarta pe mugetele talazurilor, prin vârtejuri si anafore, pe chitii si morunii biblici Unul din acestia se afla închis aici, si Dumnezeu trebuie sa fie pe aproape Un mare, solemn fior îl strabatu, din creier, prin maduva, pâna în vârful madularelor Ca tipatul de atac al trâmbitei Apoi altul si altul, tot mai iute, tot mai dese Tremura gol, prins ca de un ger naprasnic Dintii îi clantaneau ca o melita nebuna Îl întorsesera frigurile copilariei? Apoi zgâltâiturile încetara si simti ca începe sa arda Arsura launtrica, dulce si buna, ca o mângâiere de soba când intri iarna în casa Se potolea Îi era bine Acum se putea uita fara sa cada în cerul de dedesubt Se scruta singur: simtea ca trece într-o alta adânca prefacere Nu mai avea nimic de-a face cu fapta, cu lucrarea De acum se închina cugetelor, odihnei în gânduri Ca bunicul Oare îmbatrânise asa, dintr-o data? Se cerceta: poate! Dar, oricum, aceasta batrânete se arata cu totul noua, un alt chip al vietii O îmbogatire a ei cu nemasurate largimi înapoi si înainte, o scumpa întelegere, o dezinteresare împarateasca, o nepasare plutind binevoitoare deasupra tuturor Batrânete grea de har si puteri, dezbarate de carne, strânse, încordate în ele însele ca pentru o înaltare Cum putea fi batrânete, când se simtea gâlgâind în el ca sucul urias a mii si mii de alte vieti stoarse într-o clipa de tot ce aveau mai tare si mai pretios în ele ca sa i se daruiasca lui Acum întelegea deplin: viata nu este nici ziua de azi, nici mâine, nici anul întreg Vietii adevarate îi este de ajuns clipa, clipa pâna în care pumnul destinului tescuieste timpul într-o lacrima ca de spirit Clipa când, copil, a scos singur întâiul peste, un crap de doua ori mai mare decât el Clipa când, într-o noapte, aplecat pe gura bunicului sa-i auda soaptele, acesta, cu un oftat ce a încremenit vremile, si-a dat sufletul chiar în sufletul lui Clipele astea nu sunt timp, n-au sa moara niciodata Focul launtric se potolea Sudorile îl brobonau ca o roua Acum o siguranta atotstapânioare îl linistea Pentru ce sa mai sape sa-si întarâte fiinta cu întrebari si ispitiri? Asta face timpul, viitorul Nu e mult mai bine sa lase nedezgropate avutiile destinului, multumindu-se cuminte sa le stie tainuite acolo, ca un avar care nu-si dezgroapa comoara ascunsa de stramosi în beciurile deasupra carora el doarme? Si iata, stând acolo uitat de treburi, celalt mare izvor al vietii, potmolit pâna atunci, de neastâmpar, munca si griji, se desfunda în el: închipuirea Ea îi umplu dintr-o data pustiile singuratatii si ale dezolarii cu vedenii, îi croi lumi, îl gati pentru îndrazneli nemaicercate si îl ajuta sa ajunga neajunsul Închise ochii si strapunse, acum launtric, unul dupa altul, clestarele cerului de ape, deschis sub el, bolta cu bolta Cum scânteiaza acolo misterioasele zodii de ape, tinându-se de mâini într-o fantastica hora ce înconjoara universul! Printre ele misuna pestii uriasi din care i se trage neamul, leviatani stramosi ai legendelor, care cârmuiau sortile pescuitului, chitii nemasurati, morunii balaurosi veghind peste adâncimi, biruitori ai tuturor potoapelor, din care ieseau pe tarmuri sa nasca oameni din pântecul lor rodnic si sa întemeieze neamuri tari pe meleagurile pustiite Ocrotitori prin vesnicie, îi simtea acum mai aproape si mai adevarati decât pe bietii pescari, sotii lui, cu care aruncase pân-adineauri navoade cât pânza de paianjen si trasese la lopeti cât firele de pai Unul dupa altul, gândurile explodau cu zvâcniri de cartuse de dinamita, rânduite de-a lungul creierilor Pâna la urma i le sparsera Capacele cele mai tari si ascunse sarira, fundurile se aratara: nu erau ale lui Patrunsese în cotloanele zamislirilor dintâi, trecea prin toate întortocherile desfasurarilor de la începutul începuturilor, vedea tot, cunostea tot, simtea si întelegea tot Nu-l mai margineau peretii lui strâmti Privea aievea cum stramosii nu mai sedeau ca chiliutele de miere, despartite, deosebite unde de altele, desi în acelasi unic fagure, care era el Obloanele dintre ei, sub apasarea ananghiei, se spulberasera, si toata avutia agonisita, toata stiinta lor, descoperirile, cercetarile, biruintele lor tainuite, se varsau din adâncurile lor în adâncurile acum ale lui Cu aceste uriase adaose privi iar sub el În lumina de matostat batut cu stele, fundul bulboanei era un adânc paradis regasit în care el intra, lasând afara timpul, ca pe o sluga, sa-i astepte Are sa astepte zadarnic: el trece în vesnicie În mareata-i aiurare, el fu aievea însasi urzeala obsteasca, întregul sobor al stravechimii Nu mai era o frântura Se alcatuia, se împlinea cu întregul tot ce era afara Si tot ce fusese afara se umplea cu el A Acum se putea uita lung fara sa cada în adâncimile cerului de dedesubt, în slavile înaltimilor adâncului Ce însemna, îsi spunea singur, ca Cerul de sus, masurând vremea, se rotise cu zodiile lui întoarse, si arata, cu pleiadele si Carele, miezul noptii? Asta o facea de milioane de ori Si tot închis sta Pe când cerul lui, cel din adânc, se deschisese Acum întâia oara Patrundea desavârsit acolo Se stramuta întreg Întâi începu prin niste fire subtiri, misterioase, de lumina: porneau din el, din ochi, din inima, din vârful degetelor si se teseau între el si fiecare din fiintele tuturor caturilor adâncului Erau gânduri? Poate Dar de alt soi, de soiul întelegerilor cât ai clipi Pricepea bine; acolo se miscau stele si pesti, nu una si alta, ci topite într-o singura plasmuire Zodiile lumii se strângeau între cele doua garduri Si îsi aduse aminte: robite, închise de el ca sa le faca mâine praf dinamita Ah! iata si morunul Zadarnic se târaste pe fund, cautând sa se ascunda în dosul constelatiilor E asa de urias, ca nu-l încap boltile În pântecele lui stralucesc astrii înghititi Asadar, se hraneste cu luceferi? Îl urmari launtric ca într-o rasfrângere de oglinda magica Arhanghelul apelor? Nu Nu Acum stie: nu e morun Este ras-stramosul sau, legendarul, de care i se povestise Urcase din alte lumi de ape, de departe, se altoise cu bastinasii si întemeiase între bratele fluviului neamul cel tare al Aminilor Le dadu-se lege sa nu se atinga de moruni Apoi pierise fara urma într-o furtuna Stie ca aiureaza, simtea cum delirul creste nemasurat, îl umple cu aratari cutremuratoare Dar se desfasura asa de repede, ca uneori nu-l mai putea ajunge din urma Ramâneau rupturi lungi, goluri negre Apoi iar îl prindea Da, nu i se paruse Aici sub el se afla raiul Raiul sta în ape Cum sa îngaduie el ca nemernicii sa-l faca farâme? Unde avea sa se mai duca dupa moarte? Ah, stie ce are de facut Acum asteptarea nu mai trebuie sa stea sperioasa, locului, în el; ci sa iasa în întâmpinarea întâmplarilor si durerilor Încordarea îl lua pe sus, la duhul obârsii vesnice cu care se întelese Timpul? Viitorul îndoielnic? nu le va mai îngadui sa-l vicleneasca cu taine, sa-i ascunza surprinderi Le va sili sa se deschida într-o clipa minunilor înfaptuirii depline De altfel, are cheia E în mâinile lui Se ridica O putere linistita îl purta ca in vis Dete ocol de câteva ori capcanei Se urca si stete îndelung întins pe bârna din spate Prubului, socoti, se coborâ, îsi umplu pieptul cu tot vazduhul noptii si se arunca Zodiile speriate se stinsera Ramasera numai pestii Se cufunda glont la piciorul stâlpului din mijloc si se puse cu nadejde sa dea la o parte bolovanii, sacii cu pietris, maldarele de stuf Cele dintâi, apele simtira si se gramadira pe el În jur misuna pestilor îl privea holbata Se înabusea Iesi, lua o unealta, îsi umplu din nou basicile plamânilor si ale pântecului si se afunda în acelasi loc Darâma, sparse, rupse si facu o gaura în gardul batut de toata greutatea gârlei Si o data cu povara apelor care navali pe spartura si-i smulse mâinile, îl covârsi suvoiul de pesti zbucniti peste el Amin nu putu, sau nu mai vru sa aiba timp? Morunul se ivise amenintator Când se înfipse în gaura neîncapatoare si se opinti, lua cu el în piept pe Amin, cu care porni vijelios peste gardul care se pravali Si alaiul fabulos al pestilor se desfasura triumfal, la mijloc cu morunul fantastic înconjurat de cetele genunilor, ducând la piept pe stranepotul sau, pescarul Amin, într-o uriasa apoteoza catre nepieritoarea legenda cosmica de unde a purces dintotdeauna, omul mai-iunie 1958, Bucuresti Pagina 1 din 14 